Sàtira, enginy i bon rotllo en la Cavalcada de l’Humor 2017 de Burjassot
2025-07-24

Un ramat d’ovelles perfectament amaestrat, guàrdies urbans posant ordre davant el caos de tràfic, un colorit món marí en perill, rockers i rockeres amb ganes de festa, dibuixos animats d’altres temps o una bona representació de la societat americana amb la caricatura de Donald Trump al capdavant van ser solament algunes de les escenes que va deixar per al record la celebració de la Cavalcada de l’Humor 2017 a Burjassot.

Després d’una intensa i molt divertida cercavila pel recorregut habitual, les autoritats municipals encapçalades per l’alcalde, Rafa García i Estefanía Ballesteros, regidora de Falles, juntament amb el president de l’Agrupació de Falles de Burjassot, Iván Heredia, van rebre en la Plaça de l’Ajuntament als màxims representants de les tretze comissions de Burjassot. Mentre els presidents esperaven en la Plaça, les Falleres Majors i les Falleres Majors Infantils, juntament amb els presidents infantils també van desfilar, en carrossa, obrint pas a la comitiva de comissions disfressades.

A continuació, cada comissió va ser desfilant per la Plaça fent gala de les seues disfresses i de la seua crítica fins a arribar a les escales de l’Ajuntament on cada comissió va aprofitar per a realitzar diferents animacions o per a immortalitzar el moment a força de multitudinàries fotos i selfies.